Հարգելի՛ հայրենակիցներ,

Թալին խոշորացված համայնքի սիրելի՛ քաղաքացիներ,

Շնորհավորում եմ բոլորիս ՀՀ քաղաքացու օրվա առթիվ։

Թավշյա հեղափոխության արդյունքում համաժողովրդական շարժման հաղթանակի կապակցությամբ` ապրիլի վերջին շաբաթ օրը նշվում է որպես Հայաստանի Հանրապետության քաղաքացու օր, ի նշանավորումն 2018 թվականի ապրիլ-մայիսին Հայաստանում տեղի ունեցած ոչ բռնի, թավշյա, ժողովրդական հեղափոխության հաղթանակի:

Քաղաքացուց է սկսվում յուրաքանչյուր գյուղի, համայնքի և պետության զարգացումն ու առաջընթացը, յուրաքանչյուր քաղաքացի իր վրա կրում է երկրի շենացման իր բաժին պատասխանատվությունը։ Առանց աշխատասեր, օրինապահ, հայրենիքը սիրող և հայրենիքին նվիրյալ քաղաքացիների, ոչ մի համայնք կամ պետություն չի կարող գոյություն ունենալ, առաջընթաց ապրել և գրանցել հաջողություններ։

ՀՀ սիրելի՛ քաղաքացիներ, առանց վարանելու կարող եմ փաստել, որ թե՛ համայնքը, թե՛ պետությունը ՀՀ քաղաքացու կողքին են, արվում է ամեն հնարավոր բան մեր քաղաքացիների կյանքի որակը առավել լավը դարձնելու, քաղաքացի-համայնք-պետություն կապն ամրապնդելու համար։ Շնորհավորում եմ նաև Թալին համայնքում ապրող ԼՂՀ տեղահանվածներին, որոնց այսօր համարում եմ Թալին համայնքի լիիրավ քաղաքացի, և ցանկանում, որ նրանք նույնպես ինտեգրվեն համայնքի լիարժեք կյանքին։

ՀՀ յուրաքանչյուր քաղաքացու մաղթում եմ հաջողություններ, ուժ, սեփական հայրենիքում ապրելու և արարելու մղում և ամենայն բարիք։

Շնորհավո´ր տոնդ, սիրելի՛ քաղաքացի։

***Թալին համայնքի ղեկավար՝ Տավրոս Սափեյան***